
AVIZ
asupra proiectului   de Lege pentru modificarea şi completarea Ordonanţei de urgenţă a Guvernului nr. 29/2005, pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice" Gh. Ionescu - Şişeşti", aprobată cu modificări şi completări prin Legea nr.232/2005 
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  proiectului de lege  pentru modificarea şi completarea Ordonanţei de urgenţă a Guvernului nr. 29/2005, pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice" Gh. Ionescu - Şişeşti", aprobată cu modificări şi completări prin Legea nr.232/2005, trimis cu adresa nr. P.L.-X  410 din 2 mai 2006, înregistrat sub nr.31/622 din 02.05.2006.
 Senatul în calitate de primă Cameră sesizată a adoptat această iniţiativă legislativă în şedinţa din 26 aprilie 2006.
Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  24  mai  2006.

Membrii comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1688/28.11.2005. 

Guvernul, prin punctul său de vedere, nu susţine adoptarea proiectului de lege, deoarece măsurile propuse prin această iniţiativă legislativă intră în contradicţie cu obligaţiile asumate de ţara noastră faţă de Fondul Monetar internaţional, Uniunea Europeană, precum şi cu politica stabilită prin Programul de guvernare pentru perioada 2005-2008. De asemenea, în cursul negocierilor cu Uniunea Europeană, statul român şi-a asumat obligaţia de a nu mai acorda înlesniri financiare.
În urma dezbaterilor, comisia a hotărât, cu unanimitate de voturi, avizarea negativă a  proiectului de lege.
În raport de obiectul şi conţinutul său, proiectul de lege face parte din categoria legilor ordinare.

